recursal/SuperWikiNEXT-32B huggingface dataset:
**פיגור סביבתי** הוא עיכוב בהתפתחות התקינה של האדם אינו נובע מפגיעה פיזית או גנטית, אלא מחוסר בגירויים סביבתיים ראויים או מסביבה שאינה נגישה לצרכיו הספציפיים. המצב יכול להתבטא במישורים שונים, כולל פיזי, שכלי, וחברתי. חשיבות האבחון המוקדם וההתערבות הטיפולית היא קריטית למניעת השלכות לטווח הארוך של הפיגור הסביבתי.

רקע
---

פיגור סביבתי מהווה תוצאה של עיכוב בהתפתחות התקינה של הילד, אשר אינו נבע מגורמים פיזיולוגיים או גנטיים, אלא נגרם כתוצאה מחוסר בגירויים איכותיים בסביבת גידולו. המונח משקף את ההבנה כי הסביבה בה אדם גדל משפיעה באופן מכריע על התפתחותו הפיזית, השכלית והחברתית. גירויים סביבתיים כגון אינטראקציה חברתית, פעילות פיזית וחשיפה לשפה ולתרבות, הם חיוניים להתפתחות המוח ולרכישת מיומנויות חדשות. כאשר ילדים אינם מקבלים גירויים אלה באופן מספיק או איכותי, הם עלולים לחוות פיגור בתחומים מסוימים של ההתפתחות שלהם.

לפיכך, הזיהוי המוקדם של ילדים הנמצאים בסיכון לפיגור סביבתי והתערבות אפקטיבית היא מפתח לקידום התפתחותם התקינה. זאת משום שתקופת הילדות המוקדמת מהווה חלון הזדמנויות קריטי להתפתחות מוחית, כאשר המוח הצעיר הוא נמצא במצב הכי פלסטי וקליט ללמידה במהלך חייו של האדם. פעולה מוקדמת יכולה לסייע במניעת עיכובים התפתחותיים ובתמיכה בהשגת פוטנציאל ההתפתחות המלא של הילד. מחקרים הראו כי סביבה תומכת, עשירה בגירויים ומותאמת לצורכי הילד, יכולה להביא לשיפורים משמעותיים בתחומים השונים של ההתפתחות, ולכן, ההתערבות בשלבים הראשונים של החיים מהווה את האסטרטגיה היעילה ביותר למניעת פיגור סביבתי ולקידום בריאות נפשית ותפקוד אופטימליים.

עם זאת, חשוב לזכור כי ההתערבות הטיפולית צריכה להיות מותאמת אישית ומקיפה, מתחשבת בצרכים הייחודיים ובסביבה הספציפית של כל ילד. כך, למשל, ילד החי בסביבה עם מגבלות חומריות יזדקק לתמיכה שונה מאשר ילד החווה חוסר בגירויים חברתיים או אינטלקטואליים. במקרים מסוימים, תמיכה כלכלית ושיפור התנאים הפיזיים בבית עשויים להוות צעד ראשוני חשוב, בעוד שבמקרים אחרים, פעילות חינוכית עשירה ומגוונת תהיה המפתח לשחרור הפוטנציאל של הילד.

הערכה רפואית ופסיכולוגית יסודית, לצד תכנון תוכנית התערבות פרטנית, חיוניים לאיתור ולטיפול בפיגור סביבתי. כלי דיאגנוסטיים ומבחנים התפתחותיים משמשים לזיהוי מוקדם של סיכונים ולניטור של התקדמות הילד לאורך זמן. כמו כן, תוכניות התערבות יכולות לכלול שיטות טיפוליות מוכחות, כגון טיפול על ידי אומנות, פיזיותרפיה, וטיפולים התנהגותיים וחינוכיים שמטרתם לקדם את ההתפתחות הכוללת של הילד.

דוגמאות
-------

1. ילד הגדל בסביבה מבודדת עם אוצר מילים דל עלול לפתח אוצר מילים דל בעצמו.
2. ילד עם הפרעות קשב וריכוז זקוק לתנאים מותאמים ללמידה; בלעדיהם, ייתכן שלא יוכל להפגין את כישוריו האינטלקטואליים.
3. ילדים שגדלו במקומות נידחים כמו מרתפים או יערות על ידי חיות בר סובלים מפיגור סביבתי בשל חוסר בגירויים הנחוצים להתפתחות תקינה.
4. ילדים עם טונוס שרירים נמוך יכולים להשיג התקדמות משמעותית בתנועה באמצעות אימונים מוקדמים ופיזיותרפיה, ובניגוד לכך, ילדים עם לקות תנועתית שלא זוכים לטיפול מתאים עלולים לחוות החמרה במצבם.
5. אדם שנמנע מאינטראקציה חברתית מתוך טבעו ולא נחשף לסביבה תומכת יכול לפתח קשיים במיומנויות חברתיות ותקשורתיות.

הערות שוליים
------------

1. 1 2 3 4 5 6 7  user300461, פיגור סביבתי - מהם הגורמים הסביבתיים לפיגור שכלי?, באתר פיגור שכלי, ‏31 בדצמבר 2014
2. ↑  usera13e66, פיגור סביבתי - גורמים, אבחון וטיפול, באתר המרכז להתפתחות הילד, ‏29 בספטמבר 2013
**פרוטון מייל** (באנגלית: **Proton Mail**) הוא שירות דואר אלקטרוני מוצפן מקצה לקצה, שנוסד בשנת 2013 בז'נבה שבשווייץ על ידי מדענים אשר נפגשו במתקן מחקר של מרכז CERN.
פרוטון מייל משתמשת בהצפנת צד לקוח על מנת להגן על תוכן הדואר האלקטרוני, והדאטא של המשתמש לפני שהם נשלחים בחזרה לשרתים של פרוטון מייל, שלא כמו שירותי דואר אלקטרוני כמו Gmail ו-Outlook.com.
השירות נגיש דרך אתר פרוטון, רשת TOR, או אפליקציות ייעודיות למערכות ההפעלה אנדרואיד ו-IOS.

פרוטון מייל מופעלת על ידי חברת פרוטון טכנולוגיות, חברה אשר בסיסה נמצא בקנטון של ז'נבה. שרתיה נמצאים ב-2 מקומות בשווייץ מחוץ לתחום השיפוט של ארצות הברית והאיחוד האירופי.
החברה מפעילה גם את פרוטון VPN, שירות המספק רשת פרטית וירטואלית.
פרוטון מייל קיבלה את המימון הראשוני שלה באמצעות קמפיין מימון המונים.
אף על פי שפתיחת החשבון באתר מוצעת בחינם כברירת מחדל, האתר מציע שירותים אופציונליים בתשלום.
נכון לינואר 2017 היו לפרוטון מייל למעלה מ-2 מיליון משתמשים. עד לספטמבר 2018 השירות צמח ל-5 מיליון משתמשים, ובסוף 2018 כבר הגיע למעל 10 מיליון משתמשים.
בתחילתה פעלה פרוטון בשיטת חבר מביא חבר, ובמרץ 2016 היא נפתחה לכלל הציבור.

קישורים חיצוניים
----------------

ויקישיתוף מדיה וקבצים בנושא **פרוטון מייל** בוויקישיתוף
* 

* אתר האינטרנט הרשמי של פרוטון מייל (בשפות מרובות)
* פרוטון מייל, ברשת החברתית פייסבוק

* פרוטון מייל, ברשת החברתית אקס (טוויטר)

* פרוטון מייל, ברשת החברתית אינסטגרם

הערות שוליים
------------

1. ↑  "ProtonMail, the Easy-to-Use Encrypted Email Service, Opens Up to the Public". 17 במרץ 2016. `{{cite web}}`:  (עזרה)
**Razdaz Recordz** הוא מותג הקלטות עצמאי שהוקם בשנת 2002 בניו יורק, על ידי המוזיקאי אבישי כהן, וריי ג'פורד, מנהלו האישי.

אבישי כהן החליט להקים מותג פרטי, בדומה למוזיקאי הנודע צ'יק קוריאה שתחת מותגו הפרטי Stretch Records הפיק כהן את ארבעת אלבומיו הראשונים בין השנים 1998–2001, כדי לאפשר לעצמו את מרב החופש והעצמאות, וכמו קוריאה, לטפח אמנים צעירים ולאפשר להם להפיק את אלבומיהם. מטרה נוספת הייתה חוסר המחויבות לסוגה מוזיקלית מסוימת, וכך לאפשר התפתחות והשתלבות במגוון פרויקטים מוזיקליים בעלי אופי שונה. אלבום הבכורה של המותג, Lyla ‏(ספטמבר 2003), נחשב לאקלקטי ביותר באלבומיו של כהן (המזוהה בעיקר עם סוגת הג'אז) והיווה דוגמה לגמישות הסגנונית וההצהרה האקלקטית שמאחורי המותג.

כהן עצמו הוציא שישה מאלבומיו, בין השנים 2003–2008, תחת Razdaz Recordz. אמנים נוספים שאלבומיהם הופקו תחת מותג זה הם סאם בארש, מארק ג'וליאנה, עמוס הופמן, ג'ימי גרין, קרן מלכה ואילן סאלם, כולם השתתפו באלבומיו של כהן ברבות השנים. ההרכבים המלווים את האמנים השונים באלבומם גם הם כוללים לעיתים אמנים שניגנו עם כהן בעבר (למשל שי מאסטרו, איתמר דוארי, אמיר ברסלר) כמו גם כהן עצמו.

ההפצה העולמית של אלבומי המותג נעשית בסיוען של חברות תקליטים נוספות (למשל Sunnyside Records, ‏MCI Records, ‏Nocturne).

מקור השם Razdaz ("רזדז") הוא בכינוי חיבה לאבישי כהן, שאחותו העניקה לו ברבות השנים.

דיסקוגרפיה
----------

* Avishai Cohen, Lyla (2003)
* Avishai Cohen, At Home (2005)
* Avishai Cohen, Continuo (2006)
* HEERNT, Locked in a Basement (2006)
* Avishai Cohen, As Is... Live At The Blue Note (2007)
* Sam Barsh, I Forgot What You Taught Me (2008)
* Amos Hoffman, Evolution (2008)
* Avishai Cohen, Gently Disturbed (2008)
* Avishai Cohen, שעות רגישות ‎(2008)
* Jimmy Greene, Mission Statement (2009)
* Amos Hoffman, Carving (2010)
* Karen Malka, Lady Of The Forest (2010)
* Ilan Salem, Wild (2012)

קישורים חיצוניים
----------------

* אתר האינטרנט הרשמי של רזדאז רקורדז (באנגלית)
* Conversation with Avishai Cohen, ריאיון עם אבישי כהן על רקע Razdaz Recordz והוצאת האלבום Lyla, מאת פרנץ מצנר, 3 באוקטובר 2003, באתר All About Jazz (באנגלית)
*

הערות שוליים
------------

1. ↑  רונית מזרחי ויורי בלכרוב, בגובה העיניים עם אבישי כהן, באתר nrg, 26 ביולי 2009 (ריאיון עם אבישי כהן במקומון זמן ירושלים)
**Roadrunner Records** היא חברת תקליטים אמריקאית מוערכת, המתרכזת בעיקר במטאל לסוגיו. החברה היא חברת-בת של ענקית ההקלטות Warner Music Group.

היסטוריה
--------

החברה הוקמה בשנת 1980 תחת השם 'Roadrunner Records' בהולנד. כוונתה העיקרית הייתה עידוד מוזיקאים צפון אמריקאים לבוא ולהקליט באירופה. בשנת 1986, החברה הקימה מטה נוסף בניו יורק, ולאחר מכן באנגליה, גרמניה, צרפת, יפן, אוסטרליה, דנמרק, ולבסוף גם בקנדה.
ההצלחות הראשונות הגיעו מהאלבומים של להקת המטאל הדנית King Diamond, להקת הת'ראש מטאל Annihilator, ואף מטאליקה.

בשנות ה-90, המשיכה הלהקה להחתים להקות דוגמת "Life of Agony"‏ "Machine Head"‏, "Suffocation" ועוד. במשך שנות ה-90, מספר להקות שהיו חתומות בלייבל הצליחו להגיע אל המיינסטרים, מה שהיווה פריצת דרך בחשיפה של הז'אנר, שלרוב הוגדר כמחתרתי. בשנת 1993, האלבום הראשון שהיה חתום בלייבל, "Chaos A.D" של להקת המטאל הברזילאית ספולטורה, רשם היסטוריה ונכנס למצעד 40 האלבומים הטובים של השנה במדרג הבילבורד היוקרתי. היסטוריה נוספת רשמה להקת "Type O Negative", כשאלבומה "Bloody Kisses" הוכר במעמד זהב על ידי ה-RIAA האמריקאי. בנוסף, זו הייתה הלהקה הראשונה שזכתה להשמעות ברדיו. בשנת 2000, סליפנוט הייתה הראשונה שזכתה במעמד פלטינום מאותו ארגון.

ב-18 בדצמבר 2006, Warner Music Group חתמה עם החברה על הסכם רכישה, לפיו רוב הרכוש הפרטי של (Roadrunner (73% ירכש. העסקה הושלמה ב-29 בינואר 2007, ו־Roadrunner הוכרזה רשמית כחברת בת של Warner Music Group. 

ב-11 ביוני 2008, זכתה Roadrunner בתואר "לייבל המטאל הטוב ביותר" על ידי המגזין "Metal Hammer", ומאז זכתה עוד ארבע פעמים רצופות בהמשך.

עם זאת, חברת Roadrunner הואשמה רבות בתור לייבל המקדם ז'אנרים מסוימים ו'אופנתיים', תוך רמיסת הלהקות האחרות שאינן כאלה, דוגמת Obituary, Deicide, Death, Gorguts, ו-Pestilence אשר עזבו או פוטרו מהלייבל לאחר שלא קודמו. אחת הלהקות הראשונות שחתמו בחברה, להקת King Diamond, עזבה את הלייבל בטענה שלכאורה אינה מקבלת מהחברה את התמיכה לה היא ראויה. להקת "Type O Negative" עזבה את הלייבל בשנת 2006 לאחר ויכוח על הפצת אחד האלבומים שלהם. בשנת 2008 ביקשה החברה מהזמרת אמנדה פאלמר לערוך את אחד הקליפים שלה על מנת שתיראה רזה יותר, מה שגרם לסערה גדולה בקרב מעריציה. בשנת 2010 הודיעה הזמרת בעמוד הטוויטר שלה שהיא פוטרה מהלייבל. התגובות האחרונות על היחס המזלזל של הלייבל מגיעות באופן תדיר מאחת מהלהקות הגדולות החתומות בלייבל, Megadeth.

חברת Roadrunner, יחד עם חברת-האם Warner Music Group בעיצומו של סכסוך משפטי עם בעלי אתר הסרטונים הגדול בעולם, YouTube, עד כדי ביטול ומחיקת החשבון שלהם באתר. עם זאת, מרבית הסרטונים עדיין ניתנים לצפייה באתר.

ב-11 בנובמבר 2010 הודיעה Warner Music Group שהאחוז הפרטי הנותר של חברת Roadrunner נרכש, אך עם זאת השם Roadrunner יישאר כמותג פרטי.

ב-26 באפריל, הודיעה החברה על קיצוצים נרחבים בפעילותה, תוך סגירת סניפיה בבריטניה וקנדה, וקיצוצים נרחבים בשאר סניפיה בעולם. עוד נודע שהסניף בהולנד קרוב לסגירה, ושמנכ"ל החברה, Cees Wessels מתפטר מתפקידו.

להקות בולטות החתומות בחברה
--------------------------

* נייטוויש
* ניקלבק
* Killswitch Engage
* סליפנוט
* אופת'
* משין הד
* דרים ת'יאטר
* סאפאקיישן
* מגאדת'
* Within Temptation
* קורן
* דיליין

קישורים חיצוניים
----------------

* אתר האינטרנט הרשמי של רודרנר רקורדס
**גוף סיבוב של חתך חרוט** הוא גוף תלת־ממדי הנוצר באמצעות סיבוב של חתך חרוט סביב צירו. שמו של גוף הסיבוב נגזר בדרך כלל משמו של חתך החרוט באמצעות הסיומת "איד":

* אליפסה – ספרואיד
* פרבולה – פרבולואיד
* היפרבולה – היפרבולואיד

ספרואיד
-------

|  |  |
| --- | --- |
|  |  |
| *ספרואיד אובלי* | *ספרואיד פרבולי* |

 ערך מורחב – **ספרואיד**  

**ספרואיד** הוא גוף סיבוב שנוצר מסיבוב אליפסה מסביב לאחד משני צירי הסימטריה שלה. במערכת צירים קרטזית, משוואת הספרואיד שמרכזו בראשית וציר הסימטריה שלו הוא ציר ה-z נתונה על ידי אוסף הפתרונות של המשוואה:

{\displaystyle {\frac {x^{2}+y^{2}}{a^{2}}}+{\frac {z^{2}}{c^{2}}}=1}
הספרואיד הוא מקרה פרטי של אליפסואיד בו שניים מהצירים שווים.

פרבולואיד
---------

 ערך מורחב – **פרבולואיד**  

פרבולואיד
נתון על ידי המשוואה

{\displaystyle \ z=ax^{2}+by^{2}}
**פרבולואיד** הוא גוף סיבוב שנוצר מסיבוב פרבולה סביב ציר הסימטריה שלה.

אם נחתוך את הפרבולואיד במקביל למישור x-y נקבל או קבוצה ריקה או אליפסה שמשוואתה היא

{\displaystyle \ \left({\frac {x}{\sqrt {z/a}}}\right)^{2}+\left({\frac {y}{\sqrt {z/b}}}\right)^{2}=1}
כאשר a=b=1 מתקבל פרבולואיד סימטרי במיוחד שניתן לתארו במספר צורות:

* אוסף של מעגלים המונחים זה מעל זה, כך שהרדיוס של המעגל המונח בגובה z הוא {\displaystyle \ {\sqrt {z}}}. פרבולואיד זה מציג סימטריה מעגלית (גלילית) ולכן נקרא "פרבולואיד מעגלי".
* הפרבולה z=x2 כאשר מסובבים אותה במישור x-y סביב ציר z. מסיבה זאת, פרבולואיד כזה נקרא לפעמים "פרבולה מסובבת" או "פרבולה של סיבוב".
* נפח פרבולואיד קטום הוא חצי מנפח הגליל החוסם אותו.

היפרבולואיד
-----------

היפרבולואיד (חד-יריעתי) עם חתימה 1+
היפרבולואיד (דו-יריעתי) עם חתימה 1-
**היפרבולואיד** הוא גוף סיבוב של ההיפרבולה, וצורתו תלויה במיקומו של ציר הסיבוב ביחס להיפרבולה. לתבנית הריבועית המגדירה את ההיפרבולואיד יש סימן סילבסטר 1+ או 1-. במקרה הראשון, המשוואה היא מהצורה {\displaystyle \ \left({\frac {x}{a}}\right)^{2}+\left({\frac {y}{b}}\right)^{2}-\left({\frac {z}{c}}\right)^{2}=1}, ומתקבל **היפרבולואיד חד-יריעתי**, שהוא גוף הסיבוב של ההיפרבולה דרך ציר המאונך לקו המחבר את המוקדים. במקרה השני, המשוואה היא מהצורה {\displaystyle \ -\left({\frac {x}{a}}\right)^{2}-\left({\frac {y}{b}}\right)^{2}+\left({\frac {z}{c}}\right)^{2}=1}, עם סימן 1-, ומתקבל **היפרבולואיד דו-יריעתי**.

מקרה פרטי חשוב הוא המשוואה:

{\displaystyle \ \left({\frac {x}{a}}\right)^{2}+\left({\frac {y}{b}}\right)^{2}-\left({\frac {z}{c}}\right)^{2}=0}
להיפרבולה זו היפרבולואיד בצורת חרוט. נשים לב, שזו צורת הביניים במעבר בין שני סוגי ההיפרבולואיד.

ראו גם
------

* חתכי חרוט
* גאומטריה אנליטית
צוות המשלחתויקטור אפנסייבמוסה מנארוב
תיאור תחנת החלל מיר לאחר עגינה של מודול "קריסטל"
**משלחת מס' 8** (ברוסית: **основная экспедиция ‏я‏-8**) הייתה משלחת לתחנת החלל מיר שפעלה מ-2 בדצמבר 1990 ועד ל-26 במאי 1991. מפקד המשלחת היה ויקטור אפנסייב. פעילות המשלחת נמשכה 175 ימים.

הרכב המשלחת
-----------

| שם | תפקיד | חללית הגעה | 2.12.1990–26.5.1991 | חללית חזרה | הערות |
| --- | --- | --- | --- | --- | --- |
| ברית המועצותברית המועצות ויקטור אפנסייב | מפקד המשלחת | סויוז TM-11 |  | סויוז TM-11 | חבר משלחת מס' 8 מפקד חלליית "סויוז TM-11" |
| ברית המועצותברית המועצות מוסה מנארוב | מהנדס טיסה | סויוז TM-11 |  | סויוז TM-11 | חבר משלחת מס' 8 |

פעילות המשלחת
-------------

חללית עם חברי המשלחת שוגרה ב-2 בדצמבר וב-4 בדצמבר היא התחברה לתחנת החלל מיר. בתחנת החלל פעלה משלחת מס' 7 בפיקוד גנאדי מנאקוב. החל הליך העברת אחריות למשלחת החדשה.

ביחד עם חברי המשלחת לתחנת החלל הגיע טויוחירו אקיאמה מיפן שהגיע לחלל כעיתונאי של רשת יפנית "TBS". כל היום הוא שידר תוכנית של 10 דקות לטלוויזיה ו-20 דקות לרדיו. מכיוון שציוד יפני לא היה תואם את הציוד של התחנה היה צורך להביא לחלל ציוד במשקל של 170 ק"ג. 

ב-10 בדצמבר חללית "סויוז TM-10" עם משלחת מס' 7 וטויוחירו אקיאמה עזבו את תחנת החלל. משלחת מס' 8 החלה בעבודה סדירה.

ב-7 בינואר 1991 אפנסייב ומנארוב ביצעו פעילות חוץ רכבית שנמשכה כ-5 שעות. המטרה הייתה להשלים תיקון פתח שנפגע ביולי 1990 ותיקונו התחיל במשלחת הקודמת. לאחר השלמת המשימה, פורקה לצורכי תיקונים מצלמת טלוויזיה מחלק החיצוני של מודול "קוואנט 2".

ב-23 בינואר 1991 אפנסייב ומנארוב ביצעו פעילות חוץ רכבית שנמשכה כ-5 שעות. המטרה הייתה לבצע הערכה לזרוע של מנוף Strela כדי לאפשר בהמך העברת פאנל סולארי ממודול "קריסטל" למודול "קוואנט 1".

ב-21 במרץ לסביבת תחנת החלל הגיע חללית מטען פרוגרס M-5. תהליך עגינה הופסק כאשר מקחר היה 500 מ'. בניסיון שני חללית עברה במרחק של כ-7 מ' מתחנת החלל.

ב-26 במרץ חללית "סויוז TM-11" נותקה מתא עגינה קידמי של המודול הבסיסי ובסופו של תהליך חוברה למודול "קוואנט 1".

ב-28 במרץ חללית מטען פרוגרס M-5 חוברה לתא עגינה קידמי של המודול הבסיסי ששוחרר. צוות המשלחת החלב בהעברת ציוד ומצרכים (כ-2,500 ק"ג) לתחנת החלל.

ב-25 באפריל אפנסייב ומנארוב ביצעו פעילות חוץ רכבית שנמשכה כ-3.5 שעות. המטרה הייתה לצלם אנטנה פגומה במודול "קוואנט" ולהחזיר מצלמה שפורקה ותוקנה למודול "קוואנט 2".

ב-6 במאי חללית מטען פרוגרס M-7 נותקה מתחנת החלל ובהמשך נשרפה בכניסה לאטמוספירה. יחידת נחיתה "רדוגה" נותקה מהחללית. ניסיון איסוף לא הצליח.

ב-20 במאי הגיע חללית סויוז TM-12 עם משלחת מס' 9 לתחנת החלל מיר בפיקוד אנטולי ארצברסקי. החל הליך של מערכת אחריות על תחנת החלל לצוות החדש. עם החללית הגיעה גם אסטרונאוטית הלן שרמן מבריטניה. הגעתה מומנה על ידי קרן פרטית. היא החלה בביצוע תוכנית שהוכנה עבורה.

ב-26 במאי צוות משלחת מס' 8 עזבו את תחנת החלל בחללית "סויוז TM-11" ביחד עם נציגת בריטניה. במהלך שהות בחלל שנמשכה כחצי שנה הם ביצוע מספר רב של ניסויים.

קישורים חיצוניים
----------------

* תיאור פעילות המשלחת
* תיאור באתר אסטרונאוטיקס

הערות שוליים
------------

1. ↑   חללית פרוגרס M-7]

| תחנת החלל מיר - משלחות |
| --- |
| 

|  |
| --- |
| 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 |

 |
**האגודה לקידום החינוך ירושלים** היא מוסד ללא כוונת רווח, אשר נוסד בשנת 1962 על מנת לקדם את החינוך בעיר ירושלים. מטה האגודה ממוקם בשכונת קריית היובל. מנכ"ל האגודה מאז שנת 2008 הוא איתן מורן. יושב ראש הוועד המנהל הוא יוסי אשכנזי.

המחזור השנתי של העמותה בשנת 2019 עמד על כ-108,416,000 ש"ח. באגודה עובדים (2019) כ-697 עובדים.

האגודה מפעילה כ-16 מוסדות חינוך בירושלים, בהם בית הספר התיכון על שם מיי בויאר, בית ספר רעות, ישיבת חכמי לב, פנימיית שטיינברג, פנימיית עין כרמית, אולפנת טליה שבמדרשיית עמליה, תיכון "דרור" והתיכון הצומח "שחרית". בנוסף על כך, האגודה תומכת בתוכנית נעל"ה. האגודה גם מעורבת באיגוד ההתחדשות היהודית "פנים״.

קישורים חיצוניים
----------------

* 

* אתר האינטרנט הרשמי של האגודה לקידום החינוך ירושלים
* 

* האגודה לקידום החינוך ירושלים, ברשת החברתית פייסבוק
* האגודה לקידום החינוך ירושלים, באתר "גיידסטאר ישראל"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522700505171
* ISNI: 0000 0000 9622 2062
* LCCN: n2002059122
* VIAF: 142088907
* WorldCat (עם VIAF): 142088907

 |
**רגישות לקרינה** (בראשי תיבות: **EHS**) היא שם כולל לטענות על סימפטומים מידיים בחשיפה רגעית לקרינה אלקטרומגנטית בלתי מייננת בתדרי רשת החשמל (סביב 50 הרץ) ובתדרי רשת הסלולר (בין 500MHz- 2.5GHz) ושידורי רדיו-מיקרוגל (תחום המיקרוגל מוגדר בין 100kHz ל-300GHz). הטענות מגוונות ושונות מאדם לאדם, וכוללות כאבי ראש, כאבי מפרקים, הפרעות שינה, בעיות זיכרון, קשיים בריכוז, עייפות כרונית, בעיות עור, צלצולים באוזניים, סחרחורות, קשיי נשימה, בעיות שיווי משקל, הפרעות בקצב הלב, מתח שרירים ועוד. לפי ארגון הבריאות העולמי מדובר לרוב על סימפטומים שמופיעים בלי קשר ישיר להופעת קרינה אלקטרו־מגנטית, כפי שהודגם במחקרים בעלי סמיות כפולה.

יחס הרפואה לרגישים לקרינה
-------------------------

הרפואה לא מכירה ברגישות לקרינה ובדרך כלל משייכת את הסימפטומים לסטרס (לחץ נפשי ופיזי) של החולה ומטפלת בסימפטומים על ידי מדכאי מערכת העצבים. מחקרים שנעשו לא מצאו קשר, אצל מטופלים שהתלוננו על הסימפטומים, בין חשיפה לקרינה והופעת הסימפטומים.

ראו גם
------

* השפעות בריאותיות של קרינת טלפון סלולרי
* אילת סדרה-הדמות קרני מתמודדת עם המחלה בסדרה

קישורים חיצוניים
----------------

ויקישיתוף מדיה וקבצים בנושא **רגישות לקרינה** בוויקישיתוף
* מאיר ברק, מהי מחלת "רגישות יתר לחשמל"?, במדור "שאל את המומחה" באתר של מכון דוידסון לחינוך מדעי, 24 אוקטובר 2010
* איתי רום, ‏לשבור את הגלים, באתר גלובס, 1 ביוני 2007
* אתר למנויים בלבד מייקל ג' גיינור, מנותקים: עיירה ללא קליטת רדיו, סלולר ואינטרנט, באתר הארץ, 18 במרץ 2015

הערות שוליים
------------

1. ↑  רגישות לקרינה, מתוך אתר ארגון הבריאות העולמי
2. ↑  J Rubin, G Hahn, BS Everitt, AJ Clear, Simon Wessely (2006). "Are some people sensitive to mobile phone signals? Within participants double blind randomised provocation study". *British Medical Journal*. **332** (7546): 886–889. doi:10.1136/bmj.38765.519850.55. PMC 1440612. PMID 16520326.`{{cite journal}}`: תחזוקה - ציטוט: multiple names: authors list (link)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 01153231

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
*Platalea alba*
ה**כפן האפריקאי** (שם מדעי: *Platalea alba*) הוא מין של כפן החי באפריקה (בשטחי המדינות בוטסואנה, קניה, נמיביה, דרום אפריקה, זימבבואה) ומדגסקר.

מאפיינים
--------

שטחי הגידול המועדפים עליו הן ביצות ומים רדודים. הכפנים האפריקאיים בדרך כלל לא משתפים את מושבות הקינון שלהם עם חסידות או אנפות. הכפנים ניזונים מדגים, רכיכות, דו-חיים, סרטנים ופגיות. הכפנים תופסים את מזונם על ידי נענוע מקורם דמוי הכף במים כשהוא פתוח. הרגליים של הכפנים ארוכות וכפות הרגליים שלהם דקות מחודדות, מה שמאפשר הליכה נוחה בעומקים משתנים של מים.

הכפן קיבל את שמו בגלל המקור המשונה שלו, דמוי הכף, שמאפשר לו לתפוס את מזונו בנוחות וביעילות. גופו של הכפן לבן, והפנים והרגליים שלו אדומים, אך פניהם של הצעירים לבנות כשאר הגוף, ומקורם צהוב. בשונה מהאנפות, הכפן האפריקאי עף כשצווארו מתוח.

הכפן מתחיל את עונת הרבייה שלו בחורף, והיא ממשיכה עד האביב. קנו של הכפן בנוי מעפים וזרדים, ונבנה על עצים שצומחים ליד מים. הנקבה מטילה שלוש עד חמש ביצים, בדרך כלל באפריל או מאי. הזכר והנקבה דוגרים על הביצים לסירוגין במשך 29 יום, ולאחר הבקיעה הם מטפלים בגוזלים במשך תקופה של עשרים עד שלושים יום. זמן קצר לאחר מכן הכפנים הצעירים כבר מוכנים לעזוב את הקן, ומתחילים לעוף ארבעה שבועות לאחר מכן.

הכפנים האפריקאיים נכללים בהסכם השימור של עופות המים האירואסיים הנודדים (AEWA).

קישורים חיצוניים
----------------

ויקישיתוף מדיה וקבצים בנושא **כפן אפריקאי** בוויקישיתוף
* כפן אפריקאי, באתר ITIS (באנגלית)
* כפן אפריקאי, באתר NCBI (באנגלית)
* כפן אפריקאי, באתר Animal Diversity Web (באנגלית)
* כפן אפריקאי, בבסיס הנתונים ARKive (באנגלית)
* כפן אפריקאי, באתר האנציקלופדיה של החיים (באנגלית)
* כפן אפריקאי, באתר GBIF (באנגלית)

הערות שוליים
------------

1. ↑  כפן אפריקאי באתר הרשימה האדומה של IUCN
2. ↑  שנוי במחלוקת מדעית.
פירוש נוסף ערך זה עוסק ברב ספרדי מהמאה ה-14. אם התכוונתם לרב מפרובנס מהמאה ה-11, ראו יוסף טוב עלם.
רבי **יוסף בר אליעזר טוּב עֶלֶם הספרדי**, מכונה גם בשם **רבי יוסף טוב עלם השני**. (המאה ה-14) היה חכם ספרדי בעל השכלה רחבה ביהדות ובהשכלה כללית. כתב פירוש לפירוש אבן עזרא על התורה בשם "צפנת פענח".

קורות חייו
----------

נולד בספרד כנראה בעיר טולדו בשנת 1335 (שנת ה' אלפים צ"ה) בערך. אין בידינו מידע רב על חייו אך במכתב בכתב יד מסופר "שנקבצו ובאו עליו צרות על אודות אשה".

בשנת 1376 (קל"ו) התגורר בעיר כינאה (חאניה) בקנדיה (כרתים), ולאחר מכן עבר למצרים התעכב שם ועלה לירושלים.

ר' יוסף טוב עלם הרגיש שאנשים תוקפים את פירושו של ר' אברהם אבן עזרא מכיוון שפירשו לתורה מתומצת ועמוק מידי ולכן לא הבינו אותו כראוי. ר' יוסף החליט לצאת להגנתו ולכתוב פירוש על פירושו של האבן עזרא.

מסיבות לא ידועות (המכונות: "קורות הזמן") נאלץ ר' יוסף לעזוב את ירושלים ואת עבודתו על פירושו ולעבור לדמשק. אך בעידודו של הנגיד רבי דוד בן יהושע (בנו של רבי יהושע הנגיד, מצאצאי הרמב"ם) ששמע על גדלותו של ר' יוסף בתורת האבן עזרא חזר ר' יוסף לירושלים וסיים שם את פירושו.

בשנת 1387 (קמ"ח) (לכל המאוחר) ר' יוסף שב לירושלים.

כתביו
-----

פירושו של ר' יוסף טוב עלם על האבן עזרא נקרא **צפנת פענח**, הוא מהפירושים החשובים ביותר על פירוש האבן עזרא והמוקדמים שיש בידינו עליו. מכיוון שר' יוסף היה בעל השכלה גדולה ובקיא בכל תורתו של ראב"ע הוא הרבה להשתמש בפירושו של ראב"ע במקום אחר על מנת לפרש את כוונותיו במקומות בהם ראב"ע קיצר.

צפנת פענח נקרא בשל שמו של המחבר יוסף, על שם יוסף המקראי המכונה בתורה צפנת פענח שכן פענח את צפונות חלומות פרעה, וכך גם חיבור זה בא לפענח צפונותיו של ראב"ע.

החיבור נדפס לראשונה על ידי רבי יקותיאל לאזי בתוך הספר "מרגלית טובה" (אמסטרדם תפ"ב) בשם "אהל יוסף" בצורה מקוצרת ומשובשת.

לאחר מכן יצא הספר בשלמות בשמו המקורי "צפנת פענח" על פי שבעה כתבי יד על ידי ד"ר דוד הערצאג.

מלבד ספר צפנת פענח חיבר ר' יוסף גם את הספר **תקון שערים** - ט' שערים בעניין חשבון תקופות ומולדות. החיבור לא נדפס מעולם והוא עודנו בכתב יד.

קישורים חיצוניים
----------------

* **צפנת פענח**, קראקא תרע"ב, באתר היברובוקס
* מרדכי מרגליות (עורך כללי), "יוסף טוב עלם הספרדי", **אנציקלופדיה לתולדות גדולי ישראל**, תל אביב: י' צ'צ'יק, תש"ו, באתר היברובוקס

| תקופת חייו של הרב יוסף טוב עלם הספרדי על ציר הזמן |
| --- |
| 
ציר הזמןציר הזמן

 |


|  |  |
| --- | --- |
| בקרת זהויות עריכת הנתון בוויקינתונים | 
* VIAF: 88904434
* WorldCat (עם VIAF): 88904434

 |
פירוש נוסף ערך זה עוסק ברבה של קרית ויז'ניץ. אם התכוונתם לסבו, האדמו"ר מוויז'ניץ בעל ה"אמרי חיים", ראו חיים מאיר הגר.
הרב **חיים מאיר הגר** (נולד בכ"א בטבת ה'תשל"ג, 26 בדצמבר 1972) הוא רב קריית ויז'ניץ בבני ברק, המבוגר בין בניו של האדמו"ר מויז'ניץ הרב ישראל הגר והמיועד לרשת את מקומו.

ביוגרפיה
--------

תלמוד תורה ויזניץ בו למד בילדותו
נולד בבני ברק, לרבי ישראל הגר רב קריית ויז'ניץ, ולשרה חנה חיה בת האדמו"ר מטשערנאביל. למד במוסדות החסידות. בגיל 11, בשנת תשמ"ד, הורחק אביו מביתו וממשרתו בקריית ויז'ניץ. למד אצל רבי יוחנן סופר, בישיבת ערלוי. כאביו היה קשור לדודו-זקנו רבי מרדכי הגר מויז'ניץ מונסי.

בשנת תשנ"א נישא לרייצא הענדל בת הרב אהרן טייטלבוים, אב"ד ניר-באטור, ולהם תשעה ילדים. בנו חנניה יום טוב ליפא נשוי לעטיל בת הרב שמעון אברהם גרינפלד, לשעבר רבה של קהילת סעמיהאלי בבני ברק. בתו רעכיל דבורה נשואה לנפתלי יחזקאל טויב, נכד האדמו"רים מקאלוב ארצות הברית ומדעעש. בנו נחום אפרים נשוי לחיה, בת הרב שניאור זלמן דנציגר, האדמו"ר מאלכסנדר בקליוולנד.

בהנהגת הקהילה
-------------

בשנת תש"ע בחיי סבו האדמו"ר בעל הישועות משה, הוכתר על ידי אביו לכהן כרבם של חסידי ויז'ניץ בבורו פארק.

בכ' באדר תשפ"א, במעמד אלפי חסידים, הכתירו אביו לרב קריית ויז'ניץ בבני ברק ולאב בית הדין של החסידות. תקופה קצרה קודם לכן מינה אביו את שני אחיו של הרב חיים מאיר לרבני קהילות ויז'ניץ באשדוד ובאלעד.

במסגרת תפקידו הוא מתקן תקנות בענייני הקריה והקהילה[דרושה הבהרה], וכן מנהל את הדיונים בבית הדין.

ילדיו
-----

### בניו

* הרב חנניה יום טוב ליפא, נישא לעטל, בת רבי אברהם שמעון גרינפלד רב קהילת סמיהאלי בני ברק.
* הרב נחום אפרים, נישא לחיה, בת רבי שניאור זלמן דנציגר האדמו"ר מאלכסנדר בקליבלנד, אוהיו.
* הרב מנחם מנדל, נישא לרחל בריינדל, בת הרב אליהו בצלאל פרידמן.

### בנותיו

* רעכיל דבורה, נישאה לנפתלי יחזקאל, בן רבי ישכר דוב טויב, בן רבי משה טויב מקאלוב, וחתן רבי יוסף פנט מדעעש.
* פיגא, נישאה לישראל אברהם טייטלבוים, בן הרב יואל טייטלבוים, נין רבי משה טויב מקאלוב ורבי שמואל יעקב קאהן מתולדות אברהם יצחק.

לקריאה נוספת
------------

* יצחק פלדמן, "ממלא מקומו", עיתון בקהילה מס' 1202, פסח תשפ"א, עמ' 74–80

קישורים חיצוניים
----------------

* הממשיכים • פרופיל מרתק של מנהיגי העתיד בעולם החסידות, באתר בחדרי חרדים, 17 בספטמבר 2013
* זאב בלוי, ‏תיעוד: שבת ראשונה במחיצת הרה"צ רבי חיים מאיר הגר אב"ד קרית ויז'ניץ, באתר JDN‏

הערות שוליים
------------

1. ↑  יאיר אטינגר, בני הרבי רבים, והחסידות על סף פילוג, באתר הארץ, 13 באפריל 2007
2. ↑  יעקב מלמד, ‏היסטוריה בויז'ניץ: האדמו"ר מינה את בנו הגדול לשמש כרבה של קריית החסידות, באתר JDN‏
3. ↑  התרגשות בויז'ניץ: האב"ד התיישב על כס אבותיו, באתר בחדרי חרדים
**אלינור מיכאל (פכט)** (נולדה ב-ז' אדר א' ה'תשמ"ו 15 בפברואר 1986 בהרצליה) היא שחקנית, תסריטאית ובמאית חרדית-ישראלית, בעלת תשובה, מנהלת בית הספר למשחק ואמנויות הבמה לנשים חרדיות "האנסמבל" מבית המנהל הקהילתי "אשכולות".

ביוגרפיה
--------

התחילה את דרכה האמנותית כרקדנית בלהקת המחול הייצוגית של הפועל "התנועתרון" ולמדה מחול בחטיבת "רעות" הרצליה בשיתוף מכון וינגייט.

למדה במגמת תיאטרון של תיכון היובל בהרצליה. בכיתה י"ב קיבלה תפקיד קבוע כמנחה ושחקנית קומית בסדרת המקור הראשונה של ערוץ "ניקלודיאון", "הנקניקייה".

במקביל התקבלה לשחק בהצגה "רעב" של תיאטרון תמונע, שכתב עידו בורנשטיין וביים שלמה פלסנר, בתפקיד שירה, לצידם של אסתי זקהיים, שמעון מימרן וניסו כאביה. ההצגה זכתה בפרס התיאטרון הישראלי להצגת הפרינג' הטובה ביותר לשנת 2003.

שיחקה בתיאטרון הארצי לילדים ונוער בהצגה "החקירה". בנוסף, בתקופת לימודיה בחטיבת הביניים ובתיכון שיחקה בתיאטרון העירוני של הרצליה לנוער במסגרתו הופיעה בישראל ובעולם.

בשנים 2006–2009 למדה בסל"ה - הסטודיו לאמנויות התיאטרון מיסודו של יורם לוינשטיין. במסגרת הלימודים זכתה בארבע מלגות הצטיינות.
בתחילת השנה השלישית ללימודיה שיחקה בסדרה "לשם שינוי" של הטלוויזיה החינוכית בתפקיד חגית.

במקביל קיבלה את תפקידה הראשון בתיאטרון גשר בהצגה "הלילה ה-12" של שייקספיר שביים רפי ניב - התפקיד הראשי, ויולה. על תפקיד זה הייתה מועמדת לפרס השחקנית המבטיחה לשנת 2009 בטקס פרסי התיאטרון.

לאחר ההצגה התקבלה ללהקת השחקנים של התיאטרון כשחקנית קבועה ושיחקה בהצגות "טרטיף" ו"לה-פונטיין" עד חזרתה בתשובה ב-2010.

דיבבה בסרטים "הארי פוטר" ו"הצ'יוואוואה מבוורלי הילס".

לאחר חזרתה בתשובה למדה חסידות במדרשת "פנימיות" ולימודי קודש והוראה במכללת "בית רבקה" בכפר חב"ד.

שיחקה בתפקידים ראשיים בארבעה סרטים חרדיים של המפיקה והבמאית טלי אברהמי: "שרה", "הגדר", "בומביי", "עלה קטן".

בשנת 2015 הקימה את בית הספר למשחק ואמנויות הבמה לחרדיות "האנסמבל", מבית מנהל קהילתי "אשכולות" בהנהלתה של ליבי זייבלד, ובשיתוף הסטודיו למשחק ניסן נתיב והמחלקה לתיאטרון של עיריית ירושלים, והיא מנהלת אותו. בית הספר שוכן בשכונת שמואל הנביא בירושלים, ולו שלוחות במתנ"ס גוונים ברמת בית שמש ובמדרשת "פנימיות" ברמת אביב.

בשנים 2016–2017 למדה במגמת תסריטאות בבית הספר לקולנוע "מעלה". בסיום לימודיה קיבלה מלגת פיתוח לתסריט באורך מלא מקרן הקולנוע הישראלי על התסריט "אלף פלא ואופל".

בשנת 2017 נעשה עליה סרט דוקומנטרי קצר, "תיאטרון זה לא משחק", של הבמאית מוריה חקק, המתאר את ההתמודדויות של אישה חרדית העוסקת בתיאטרון. הסרט השתתף בפסטיבל הקולנוע היהודי בירושלים.

החל משנת 2017 היא ראש חטיבת תיאטרון במיזם "אמנות ואמונה" – בית ליוצר והאמן החרדי.

אלינור נשואה לצלם נועם דהאן ולהם בן ובת.

קישורים חיצוניים
----------------

* אלינור מיכאל, במיזם "אישים" לתיעוד היצירה הישראלית
* אשר קשר, מקריירת משחק חילונית - לחיי הבמה של העולם החרדי: זה סיפורה של אלינור מיכאל־פכט (אורכב 27.04.2018 בארכיון Wayback Machine), באתר "mynet",‏ 26 באוגוסט 2017
* ריקי רט, שחקנית נשמה, מוצש, 20 בינואר 2017
* מעיין כפיר, אלינור מיכאל: "כשעזבתי את תיאטרון גשר, הייתי בטוחה שאני עוזבת את עולם המשחק לנצח", באתר "הידברות", 25 ביולי 2017

הערות שוליים
------------

1. ↑  טלי רבן, לא קל לעיכול, באתר הארץ, 30 בינואר 2007
2. ↑  הסדרה "לשם שינוי" בערוץ יוטיוב של הטלוויזיה החינוכית
3. ↑  טל פרי, גנבה את הלילה, באתר "mako",‏ 24 בספטמבר 2008
4. ↑  אתר בית הספר למשחק לנשים חרדיות "האנסמבל"  
האנסמבל – בית ספר למשחק לנשים חרדיות, באתר "סטנדר"
**מודל המוצק של איינשטיין** הוא מודל מקורב של תנודות האטומים במצב מוצק (פונונים) המאפשר לחשב את הגדלים התרמודינמיים הקשורים בתנודות אלו. 

המודל מבוסס על שתי הנחות: 

1. כל אטום במוצק הוא מתנד הרמוני תלת־ממדי עצמאי.
2. כל האטומים מתנדנדים באותה התדירות (בניגוד למודל דביי).

הבסיס להנחות אלו היה העובדה כי למוצק אופני תנודה עצמיים, שהן גלי הקול, או פונונים. התיאור השלם של המוצק מחייב ניתוח שלם של האינטראקציות בין האטומים השונים, ובינם לבין האלקטרונים במתכת. זוהי בעיה סבוכה שלא תמיד ניתן למצוא לה פתרון. מודל איינשטיין מניח כי כל אטום נע באופן עצמאי כמו מתנד הרמוני תלת־ממדי, ולכן לכולם תדירות עצמית שווה. באופן זה איינשטיין ניסה להראות כי מכניקת הקוונטים תוכל לעזור בפתרון בעיות ספציפיות במכניקה הקלאסית.

השפעה היסטורית
--------------

לתאוריה המקורית שהוצעה על ידי איינשטיין ב-1907 יש השפעה היסטורית רבה. איינשטיין הראה, בפעם הראשונה, כי את משרעת התנודות אפשר להפוך לגודל דיסקרטי על ידי יישום הנחת הקוונטיזציה של פלאנק, ולקבל תוצאות המתאימות לניסוי. התאוריה חוזה בדיוק את קיבול החום הקבוע של מוצקים בטמפרטורות גבוהות, כפי שנחזתה גם בחוק דולון-פטי במכניקה הקלאסית ובניסויים אמפיריים, ובקירוב טוב את קיבול החום בטמפרטורות נמוכות. 
מבחינה זו, התאוריה של איינשטיין, למרות שהנחותיה אינן נכונות, מהווה ביחד עם האפקט הפוטואלקטרי אישוש לנכונות של המכניקה הקוונטית.

כישלון המודל
------------

המודל של איינשטיין חוזה כי קיבול החום מתקרב לאפס באופן אקספוננציאלי בטמפרטורות נמוכות, אך בניסוי התלות היא שונה במקצת, ומתנהגת כמו הטמפרטורה (במעלות קלווין) בחזקה שלישית. הסיבה לכך היא כי לא ניתן להניח שהתדירות של כל אופני התנודה במוצק היא שווה. הנחה קרובה יותר לאמת הוצעה על ידי **מודל דביי** בשנת 1912, שטען כי מהירות התקדמות התנודות (גלי הקול) היא שווה, ולכן התדירות היא מכפלה של מהירות הקול בוקטור הגל.

אף על פי כן, במוצקים בהם יש יותר מסוג אטום אחד, או שמבנה הסריג שלהם הוא מורכב יותר (יותר מאטום אחד בתא היחידה הפרימיטיבי), נוצרות תנודות עצמיות קצרות טווח של האטומים בתוך תא היחידה. תנודות אלו מכונות פונונים אופטיים (בשל העובדה כי התדירויות המהירות שלהם ניתנות למדידה על ידי קרינה אלקטרומגנטית) וניתן להראות כי התדירות העצמית שלהם היא ערך קבוע, כמו במודל איינשטיין.
**אווה הרציגובה** (בצ'כית: **Eva Herzigová**; נולדה ב-10 במרץ 1973) היא דוגמנית ושחקנית צ'כית.

ביוגרפיה
--------

הרציגובה נולדה ב־10 במרץ 1973, בליטווינוב, צ'כיה (אז חלק מצ'כוסלובקיה).

בספטמבר 1996 נישאה לטיקו טורס, מתופף להקת בון ג'ובי. הזוג התגרש ביוני 1998.

ב־1 ביוני 2007 נולד בפריז בנם של הרציגובה ובן-זוגה, היזם התוניסאי גרגוריו מארסיאג'.

קריירה
------

קריירת הדוגמנות של הרציגובה החלה בהיותה בת שש עשרה והפופולריות שלה גדלה כשהגיעה לפריז. הופעתה החשובה הראשונה הייתה כאשר נבחרה לפרזנטורית של קמפיין חזיית "וונדרברה" בשנות התשעים. בנוסף, דגמנה הרציגובה בפרסומות לג'ינס של "גס" והופיעה בקטלוגים של "ספורטס אילוסטרייטד" ו־"ויקטוריה'ס סיקרט" ובתצוגת האופנה של האחרונה. באוגוסט 2004 הצטלמה בעירום למגזין פלייבוי וגילמה את ונוס בטקס פתיחת אולימפיאדת החורף של 2006. 

בעבר הייתה חתומה בסוכנות הדוגמנות "Thomas Summer's Metropolitan Models" וכיום היא חתומה בסוכנות הדוגמנות "סטורם מודלס" בלונדון ובסוכנות "וואן" בעיר ניו יורק.

מלבד קריירת הדוגמנות, שיחקה הרציגובה במספר סרטי קולנוע.

ב־18 בספטמבר 2009 הופיעה בתוכניתו של ג'ונתן רוס ב־BBC.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אווה הרציגובה** |
| ויקישיתוף תמונות ומדיה בוויקישיתוף: **אווה הרציגובה** |

* 

* אתר האינטרנט הרשמי של אווה הרציגובה
* אווה הרציגובה ב־"Fashion Model Directory"
* איתי יעקב, אווה הרציגובה חוזרת לחזיות: "נשים הן הרבה יותר מנעורים ומבנה גוף", באתר Xnet‏, 12 בדצמבר 2018
* אווה הרציגובה, ברשת החברתית אקס (טוויטר)

* אווה הרציגובה, ברשת החברתית אינסטגרם

* אווה הרציגובה, במסד הנתונים הקולנועיים IMDb (באנגלית)

* אווה הרציגובה, באתר AllMovie (באנגלית)

* אווה הרציגובה, במסד הנתונים הקולנועיים KinoPoisk (ברוסית)

* אווה הרציגובה, באתר Discogs (באנגלית)

הערות שוליים
------------

1. ↑  Leisa Barnett, Fluent In Herzigova, May 29 2008.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007348016205171
* BnF: cb17130041h (data)
* GND: 1061994880
* ISNI: 0000 0001 1440 2615
* LCCN: no2007043258
* NKC: xx0042553
* NLA: 42358479
* Trove: 1457688
* VIAF: 26839273
* WorldCat: lccn-no2007043258

 |
"מחשבות מנזר" (1850-51; מוזיאון אשמולאן, אוקספורד)
**צ'ארלס אולסטון קולינס** (באנגלית: **Charles Allston Collins**;‏ 25 בינואר 1828 – 9 באפריל 1873) היה צייר, סופר ומאייר בריטי הקשור לאחוות הפרה-רפאליטים.

חיים ועבודה
-----------

### שנים מוקדמות

קולינס נולד בהמפסטד, צפון לונדון, בנו של צייר הנוף והז'אנר וויליאם קולינס. אחיו הבכור היה הסופר וילקי קולינס. הוא למד בסטוניהרסט קולג' אשר בלנקשייר.

### קריירה בציור

קולינס פגש את ג'ון אוורט מיליי והושפע מהרעיונות של הפרה-רפאליטים. הוא השלים את ציורו '"הזעקה של ברנגריה" ב-1850. הציור תיאר את אשתו של המלך ריצ'רד לב הארי כשהיא מבחינה בחגורת בעלה הנעדר מוצעת למכירה על ידי רוכל. הדוגמנות המשוטחת, הדגש על יצירת דפוסים ודימויים של רקמה היו כולם מאפיינים אופייניים של הפרה-רפאליטיזם. מילאיי הציע שקולינס יהפוך לחבר באחווה, אבל תומאס וולנר ויליאם מייקל רוזטי התנגדו, כך שהוא מעולם לא הפך לחבר רשמי.

קולינס התאהב ב מריה פרנצ'סקה רוסטי, אך היא דחתה אותו. הוא נעשה יותר ויותר סגפני ונתון להתבוננות פנימית. גישות אלו באו לידי ביטוי ביצירתו הידועה ביותר של קולינס, Convent Thoughts, אשר תיארה נזירה בגן מנזר. קולינס המשיך להציג דימויים דתיים בציוריו.

### קריירה ספרותית

בסוף שנות ה-1850, הוא נטש את האמנות כדי ללכת בעקבות אחיו לקריירת כתיבה. יצירותיו הספרותיות המצליחות ביותר היו חיבורים הומוריסטיים שנאספו תחת הכותר עד הראייה (1860).

### חיים מאוחרים

קולינס התחתן עם בתו של צ'ארלס דיקנס, קייט, בשנת 1860.

מאוחר יותר היה אמור לאייר את הרומן הבלתי גמור של דיקנס, "תעלומת אדווין דרוד". הוא השלים את הכריכה אבל היה חולה מכדי להשלים את העבודה. הוא נפטר מסרטן בשנת 1873 ונקבר בבית הקברות ברומפטון, לונדון.

קישורים חיצוניים
----------------

ויקישיתוף מדיה וקבצים בנושא **צ'ארלס אולסטון קולינס** בוויקישיתוף
* C A Collins online (ArtCyclopedia)
* C A Collins biography ("Wilkie Collins' Family")
* צ'ארלס אולסטון קולינס, באתר "Find a Grave" (באנגלית)

הערות שוליים
------------

1. ↑  Lucinda Hawksley, Katey: The Life and Loves of Dickens's Artist Daughter, New York, Doubleday, 2006.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007426818305171
* GND: 127259449
* ISNI: 0000 0000 8393 6162
* LCCN: n90615663
* NKC: xx0283879
* NTA: 067570305
* RKD: 17769
* SNAC: w68g91kk
* SUDOC: 069333963
* ULAN: 500115520
* VIAF: 72409337
* WorldCat: lccn-n90615663

 |
**אורי בלופרב** (נולד ב-14 באוקטובר 1995) הוא שחקן טלוויזיה, קולנוע ותיאטרון ישראלי.

ביוגרפיה
--------

נולד לדורין וגיורא בלופרב. למד בבית הספר לאמנויות תל אביב ובבית ספר תלמה ילין. בצה"ל שירת ביחידה קרבית.

קריירה
------

### טלוויזיה

החל את הקריירה שלו בשנת 2014, כשהשתתף בעונה הרביעית והחמישית של סדרת הנוער "גאליס".
שיחק בסדרת הנוער "מועדון החנונים" כתפקיד ראשי בתפקיד צחי, עד סיום הסדרה בשנת 2016.

בשנת 2016 שיחק בתפקיד ראשי בתור דולב, בעונה השנייה של סדרת הנוער "נעלמים".

בשנת 2018 שיחק את אוריאל בתור המלאך השומר של יניב, בסדרה "המלאך השומר שלי".

בשנת 2021 השתתף בסדרה "פלמ"ח" בתור מאיר.
שיחק בעונה הראשונה והשנייה של הסדרה "הבאר" בתור רועי סולקין, ושיחק בסדרת הנוער "בלוגה בלוז" בתור גב גבר.

בשנת 2022 שיחק בסדרת הטלוויזיה "ריקוד האש" בתור שלום.

בשנת 2023 שיחק בסדרת הדרמה "המזח" בתור רמי דורון.

### קולנוע

בשנת 2017 שיחק בסרט הקומדיה "מועדון החנונים: הסרט", המבוסס על הסדרה המקורית, מועדון החנונים.

בשנת 2019 שיחק בסרט הקולנוע "הרפתקה בשחקים" בתור צביקה טוכסמן.

בשנת 2020 שיחק בסרט "פינק ליידי", בתפקיד לייזר.

בשנת 2022 שיחק בסרט הקומדי רומנטי "מתחתנת".

### תיאטרון

שיחק בהצגות דרמות שונות כמו "מינוטאור", "צומת וולקן", "אחד משלנו", "לא מכניסה את זה הביתה", "מכניס, אבל עד כאן!", "בכורה" ועוד.
שיחק בתפקיד ראשי בהצגה "כולם היו בניי" בתיאטרון באר שבע.

פילמוגרפיה
----------

סדרות| שנה | שם הסדרה | דמות | הערות |
| --- | --- | --- | --- |
| 2014 | גאליס | דניאל | עונות 4–5 |
| 2016 | נעלמים | דולב | עונה 2, תפקיד ראשי |
| 2018 | המלאך השומר שלי | אוריאל | ללא |
| 2021 | פלמ"ח | מאיר |
| הבאר | רועי סולקין |
| בלוגה בלוז | גב גבר |
| 2022 | ריקוד האש | שלום |
| 2023 | המזח | רמי דורון |

קולנוע| שנה | סרט | דמות |
| --- | --- | --- |
| 2019 | הרפתקה בשחקים | צביקה טוכסמן |
| 2022 | מתחתנת | ללא |
| 2017 | מועדון החנונים: הסרט | צחי |
| 2020 | פינק ליידי | לייזר |

פרסים ומועמדויות
----------------

| שנה | פרס | קטגוריה | סדרה/סרט | מועמדות |
| --- | --- | --- | --- | --- |
| 2022 | פרסי האקדמיה לטלוויזיה | שחקן משנה בסדרת דרמה | ריקוד האש | **מועמדות** |

קישורים חיצוניים
----------------

ויקישיתוף מדיה וקבצים בנושא **אורי בלופרב** בוויקישיתוף
* אורי בלופרב, ברשת החברתית פייסבוק
* אורי בלופרב, ברשת החברתית אינסטגרם
* אורי בלופרב, במיזם "אישים" לתיעוד היצירה הישראלית
* אורי בלופרב, במסד הנתונים הקולנועיים IMDb (באנגלית)
* אורי בלופרב, באתר "אידיבי", מאגר הידע העברי לקולנוע ישראלי ועולמי
* אורי בלופרב, באתר ספר הקולנוע הישראלי
* אורי בלופרב, במסד הנתונים הקולנועיים KinoPoisk (ברוסית)

הערות שוליים
------------

1. ↑  יומנם של חנונים: אורי בלופרב נגד המושג 'חנונים', באתר פרוגי, 22 בדצמבר 2015
2. ↑  פינק ליידי, באתר קרן הקולנוע הישראלי
3. ↑  פְרָסֵי הַטֵלֵוִיזְיָה 2022 – תָכְנִּיַת הַגְמָר, באתר האקדמיה הישראלית לקולנוע וטלוויזיה
אין תמונה חופשיתאין תמונה חופשית
המחבל המתועב **חוסאם בדראן** היה במשך שנים אחדות מפקד הזרוע הצבאית של החמאס בשומרון, ובמסגרת זו היה מעורב בתכנונם של פיגועי התאבדות שבהם נרצחו עשרות ישראלים. נלכד על ידי ישראל בשנת 2002 ונדון ל-17 שנות מאסר, אך שוחרר בשנת 2011, במסגרת ההסכם לשחרור גלעד שליט.

ביוגרפיה
--------

בדראן התגורר במחנה הפליטים עסכר שבשכם. בשנת 1988, בעת שהיה סטודנט באוניברסיטת א-נג'אח בשכם הצטרף לפעילות האזרחית של החמאס, שהיה בראשית דרכו.

ב-17 באפריל 2002, במהלך מבצע חומת מגן, נלכד על ידי ישראל סמוך לכפר חירבת בית חסן שממזרח לשכם. במבצע ללכידתו השתתפו כוחות קרקע מיחידת שלדג וסיירת נח"ל, מטוסי קרב ומסוקי קרב, בפיקודו של מפקד חטיבת הבקעה, אל"ם חיליק סופר. בסופו של דבר נמצא בדראן מתחת לגשר על ידי לוחמי סיירת נח"ל. 

ישראל ייחסה לו מעורבות במספר פיגועי התאבדות, אך הוא הורשע בעבירות קלות יותר, כחברות בארגון בלתי חוקי, ונדון ל-17 שנות מאסר.

בריאיון לעיתונאים עמוס הראל ואבי יששכרוף בשנת 2004 אמר: "אני מאמין שאצא מהכלא. יש לי מספיק סבלנות. אם לא בגלל הסדר שלום, אצא בעסקת חילופים". הוא שוחרר בשנת 2011, במסגרת ההסכם לשחרור גלעד שליט וגורש לחו"ל. הוא נחשב לבכיר אסירי החמאס מיהודה והשומרון ששוחררו בעסקה זו. באירוע קבלת פנים לאסירים המשוחררים, שערך בקהיר ח'אלד משעל, יושב-ראש הלשכה המדינית של חמאס, נאם בדראן בשם האסירים המשוחררים, והבטיח שלא לשכוח את אלה שנותרו כלואים.

קישורים חיצוניים
----------------

* עמוס הראל ואבי יששכרוף, בכיר האסירים ב-2004: "אשתחרר בחילופים", באתר הארץ, 17 באוקטובר 2011
* פליקס פריש, נעצר מפקד החמאס בשומרון, באתר ynet, 19 באפריל 2002
* אביאל מגנזי, נפגעי מלון פארק: 'יש דרכים אחרות לשחרור גלעד', באתר ynet, 16 באוקטובר 2011

הערות שוליים
------------

1. ↑  רימון מרג'ייה, משעל: "נתניהו משקר, לא ויתרנו על תנאינו", באתר nrg‏, 18 באוקטובר 2011
טיפול בשיטת תרפיית קרניוסקרל
**תרפיית קְרַנְיוֹסַקְרָל** (אנגלית: **Craniosacral Therapy**) היא שיטת טיפול ברפואה משלימה המתבצעת באמצעות מגע ומישוש. מתרגלי השיטה טוענים כי היא מאזנת את תנודת נוזל המוח והשדרה ובכך כביכול מחזקת את כוח הריפוי הפנימי. אין ראיות לאפקטיביות של השיטה והיא נחשבת לפסאודו-מדעית.

פיתוח השיטה
-----------

שיטת קרניוסקרל פותחה בשנת 1930 על ידי האוסטאופת ד"ר ווילאם סטרלנד (William Garner Sutherland, ‏1873‏-1954), שטען כי בהיותו סטודנט מצא כי ניסיונו מתנגש עם מה שנלמד אז בבית הספר לרפואה שאין תנועה בין עצמות הגולגולת של האדם. סטרלנד המשיך במחקריו עד שמצא, לדבריו, כי קיימת תנועה, ותדירותה ואיכותה מעידה על המצב הבריאותי, הנפשי והפיזי, של האדם. מתוך התבוננות בצורת עצמות הגולגולת למד שיש ביניהן חפיפה מסוימת, שהזכירה לו זימי דג. סטרלנד הסיק שייתכן שהמטרה של צורה זו היא לאפשר תנועת נשימה בין העצמות. הוא הניח כי חוסר תנועה עלול לגרום לבעיות שונות.

בניסוי שערך סטרלנד חבש קסדה מיוחדת, שהפעילה לחץ על אזורים שונים בגולגולתו, הוא מצא, לדבריו, שהלחץ במקומות מסוימים מביא לשינויים פיזיים, ובהם הפרעות עיכול, נשימה או כאבי ראש ולשינויים מנטליים - חוסר שקט, כעס, ירידה בזיכרון, פגיעה ביכולת הדיבור ועוד. סטרלנד טען כי התנועה של מערכת העצמות בגולגולת היא תנועה עדינה של התכווצות והתרחבות, אשר עובדת בתנועה מחזורית ובלתי רצונית. כל הגוף נע, כביכול, עם תנועה זו, והיא אינה תלויה בקצב הלב או הנשימה. על בסיס הניסוי טבע סטרלנד את המונח "נשימת החיים", ופיתח את שיטת קרניוסקרל.

תרפיית קרניוסקרל איננה מגובה במחקרים מדעיים ואף עומדות בסתירה לעובדות מבוססות בביולוגיה וברפואה.

המנגנון המכני של המערכת הקרניוסקרלית
------------------------------------

לפי השיטה, קיימים חמישה ביטויים פיזיולוגיים למערכת הנשימה הראשונית:

1. תנועה בין עצמות הגולגולת
2. תנועה של עצם העצה בין עצמות האגן
3. תנודת נוזל המוח והשדרה
4. פעימת מערכת העצבים המרכזית
5. מתח הדדי בקרומי המוח

גישות שונות בקרניוסקרל
----------------------

* **הגישה הביודינמית** - גישה אנרגטית, אותה מובילים פרנקלין סילס, ה' מילן ורונלד בייקר. הדגש בשיטה האנרגטית הוא בהקשבה ובמתן האפשרות למערכת הפנימית להתחבר אל כוח הריפוי הפנימי, על מנת למצוא את האיזון והבריאות. תפקיד המטפל הוא להתבונן ולהקשיב על מנת לשפר את ביטוי נשימת החיים בגוף, האחראית על תפקוד המגנון המכני-פיזיולוגי בגוף.
* **הגישה המכנית** - על פי ד"ר ג'ון אפלדג'ר. בגישה זו מושם דגש על תיקון המנגנון המכני כמו בטיפול אוסטאופתי הכולל הפעלת מניפולציות עדינות, לתיקון תנועתיות המערכת הקרניוסקרלית. מטרת הטיפול היא לשפר את המנגנון המכני של מערכת הקרניוסקרל כדי לחזור לאיזון פיזי ונפשי.

ביקורת
------

באוקטובר 2012 ביצע אדזרד ארנסט (אנ') - רופא חוקר, סקירה שיטתית של ניסויים קליניים רנדומלים, שנעשו בטיפול קרניוסקרל. מסקנתו הייתה, שמלבד השפעות אקראיות, שיטת הטיפול אינה מבוססת על הוכחות שעלו מניסויים קליניים קפדניים.[דרוש מקור]

קישורים חיצוניים
----------------

ויקישיתוף מדיה וקבצים בנושא **תרפיית קרניוסקרל** בוויקישיתוף
* מרכזי קרניוסקרל ביו-דינאמי
	+ אנדראה אקסט, קנדה
* ספרי קריאה

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph137040

 |
**ג'ורג' פאטולו** (בסקוטית: **George Pattullo**, נולד ב-4 בנובמבר 1888 בגלאזגו שבסקוטלנד, נפטר ב-5 בספטמבר 1953 בלונדון שבאנגליה) היה כדורגלן סקוטי. פאטולו שיחק כחלוץ בברצלונה בין 1910 ל-1912, ובפרק זמן זה כבש 43 שערים ב-23 משחקים.

קריירה
------

פאטולו נולד וגדל בסקוטלנד ובצעירותו החל קריירה במסחר בפחם. ב-1910 נסע לצורכי עסקים לברצלונה שבקטלוניה. פאטולו לקח חלק במשחק בין קבוצה של בריטים לבין סטודנטים מאוניברסיטת ברצלונה, תחילה כשוער. קבוצתו הייתה בפיגור 5-1 במחצית, ולכן הוא עבר לשחק כחלוץ. פאטולו כבש 5 שערים ועזר לקבוצתו לנצח 6-5. כעבור מספר ימים קוים משחק חוזר בין הקבוצות. פאטולו הבקיע את כל 4 שערי קבוצתו, במשחק שהסתיים בתיקו 4-4. ז'ואן גאמפר, נשיא ברצלונה שצפה במשחקים, התרשם מיכולותיו ושכנע את פאטולו להצטרף לקבוצתו.

אף על פי שבאספניול, יריבתה העירונית של ברצלונה, שיחקו מספר שחקנים בריטים, החליט פאטולו להסכים להצעתו של גאמפר והוא הפך לשחקנה של ברצלונה. הופעת הבכורה שלו הייתה מול אותה אספניול, ב-24 בספטמבר 1910. השתיים נפרדו בתיקו 1-1, ופאטולו הבקיע את השער היחיד לזכות קבוצתו. בעונת 1910/1911, בה שיחק לצד שחקנים כגון קרלס קוממלה, רומה פורנס ופאקו ברו, הבקיע פאטולו 41 שערים ב-20 משחקים ועזר לברצלונה לזכות באליפות קטלוניה. בסוף העונה החליט לחזור לעבודתו בסקוטלנד במסחר בפחם.

במרץ 1912 שב פאטולו לברצלונה והוא השתתף במשחק חצי גמר גביע הפירנאים מול אספניול, בביתה של ברצלונה. פאטולו סחט בעיטת עונשין לזכות קבוצתו והבקיע צמד, השני שבהם היה השער השלישי של קבוצתו בתוספת הזמן, שקבע ניצחון 3-2 לברצלונה. פאטולו שב לסקוטלנד לאחר המשחק, וברצלונה זכתה בגביע הודות לניצחון 5-1 בגמר מול טולוז.

ב-1914, עת פרצה מלחמת העולם הראשונה, התגייס פאטולו לחטיבת מתנדבים סקוטית בצבא הבריטי. במהלך המלחמה נפגע על ידי גז חרדל, ולאחר שהסתיימה, עבר לגור באיים הבלאריים במחשבה שהאקלים הנוח שם יטיב עם מצבו. ב-17 באפריל 1928, בעט את בעיטת הפתיחה במשחק ברבע גמר גביע המלך בין ברצלונה לריאל אוביידו. ב-1929 השתתף במשחק הוקרה לשוער העבר של ברצלונה לואיס ברו. ב-1930 אימן לזמן קצר את הקבוצה קלוב בלארס, קבוצה מפלמה דה מיורקה.

ב-1934 נישא למרגרט פלנג', אך לזוג לא היו ילדים. פאטולו שב והתמקם חזרה בבריטניה. מצבו הרפואי הוסיף להידרדר והוא נפטר ב-5 בספטמבר 1953 בלונדון. מידע על סיפורו וחייו של פאטולו היה לוט בערפל למשך זמן רב, עד שעיתונאים סקוטים חשפו את הסיפור של פאטולו ב-2011. בחלק ממקורות המידע בקטלוניה ניתן לראות התייחסות לפאטולו בשם השגוי ג'ון או בשם הספרדי חורחה, וכן שגיאת כתיב בשם משפחתו - Patullo במקום Pattullo.

קישורים חיצוניים
----------------

* L'escocès que va viatjar 1.700 km per defensar el Barça,‏ Gavin Jamison,‏ Ara,‏ 9.3.2020 (בקטלאנית)
* Barca’s Scots scoring sensation Pattullo set for hall of fame,‏ The Scotsman,‏ 19.11.2011
* George Pattullo – FC Barcelona’s Greatest Striker, Lost In Oblivion, ‏ The Hard Tackle,‏ 6.7.2013
* BARÇA’S SCOTTISH HERO – The forgotten story of George Pattullo,‏ El Centrocampista‏ 11.11.2011
בתוכנה, **פורט** (Port) או **פִּתְחָה** הוא תהליך[דרוש מקור] ספציפי שדרכו יכולות תוכנות להעביר נתונים באופן ישיר, במקום אמצעים אחרים כגון העברת קובצי נתונים.

השימוש הנפוץ ביותר בפורט הוא בתקשורת מחשבים במסגרת הפרוטוקולים הנפוצים בשכבת התעבורה: TCP ו-UDP. פורט מזוהה לכל כתובת או פרוטוקול מסוים על ידי מספר באורך 16 ביטים היוצר 65,536 כתובות אפשריות ל-UDP ו-65,535 כתובות אפשריות ל-TCP. כתובת זו נקראת "מספר הפורט".

פורטים ב-TCP וב-UDP
-------------------

### רישום פורטים

פורטים מוכרים הם פורטים המשמשים פרוטוקולים מוגדרים כסטנדרט. הצורך בפורטים מוכרים קיים כדי לקבוע סטנדרטים בהתחברות לשרתים המספקים שירותים מסוימים. לדוגמה: על מנת שהדפדפן יפנה לאתר אינטרנט ב-HTTP, הדפדפן צריך לפנות לפורט פתוח על השרת שיקבל את הפניות אליו ויטפל בהן, והפורט הזה הוא הפורט המוכר לתעבורת HTTP - פורט 80.

הארגון האחראי על תיאום ורישום הפורטים המוכרים הוא IANA (קיצור של Internet Assigned Numbers Authority) המחלק את מרחב הפורטים לשלושה:

* 0 - 1023 - פורטים מוכרים, Well Known Ports
* 1024 - 49151 - פורטים רשומים, Registered Ports
* 49152 - 65535 - פורטים פרטיים או דינמיים, Dynamic or Private Ports

#### דוגמאות לפורטים מוכרים

* 20,21 - פרוטוקול העברת קבצים (FTP)
* 22 - פרוטוקול SSH
* 23 - פרוטוקול Telnet
* 25 - דואר יוצא (SMTP)
* 53 - פרוטוקול DNS
* 67,68 - פרוטוקול הקצאת כתובות דינמית (DHCP)
* 80 - פרוטוקול העברת דפי אינטרנט HTTP
* 110 - דואר נכנס (POP3)
* 161,162 - פרוטוקול SNMP
* 443 - פרוטוקול HTTPS להעברת דפי אינטרנט מאובטחים
* 1433 - פרוטוקול גישה לשרתי SQL
* 3389 - חיבור לשולחן עבודה מרוחק

### שימוש ב-URL

כתובות URL מתאימות כברירת המחדל את מספר הפורט בתחילית לפי רשימת הפורטים המוכרים. http מפנה לפורט 80, https לפורט 443 וכן הלאה. כדי להגדיר פורט השונה מברירת המחדל, יש לציין אותו עם נקודתיים לאחר שם התחום. למשל: http://www.example.com:8000/blah מפנה לשרת HTTP בפורט 8000 בכתובת www.example.com, לעמוד blah. בצורה זו הדפדפן לא יפנה לפורט ברירת המחדל אלא לפורט שהתאמנו אישית.

קישורים חיצוניים
----------------

* רשימת הפורטים הרשומים המלאה באתר של IANA

הערות שוליים
------------

1. ↑  פִּתְחָה במילון טכנולוגיית המידע: עיבוד נתונים מבוזר (תשס"ג), באתר האקדמיה ללשון העברית
קוקדמה מפרי הדרקוקדמה מפרי הדר
**קוֹקֶדַמַה** (苔玉 ביפנית, מילולית "כדור טחב") הוא כדור אדמה מכוסה טחב, עליו צומח צמח נוי. מקורו של הרעיון ביפן, שם הוא שילוב של סגנונות השתילה בונזאי וקוסמונו (מילולית "שטיפת שורשים", כלומר "אין סיר"). כיום קוקדמה פופולריים מאוד בגנים יפניים.

יצירה
-----

קוקדמה עשוי מאדמה רטובה - אפשר להוסיף קומפוסט וכבול - שממנה מייצרים כדור. את הצמח מכניסים לתוך הכדור, סביב הכדור הזה כורכים טחב ומהדקים באמצעות חוט כלשהו. את כדור הקוקודמה ניתן לתלות בחוט והוא נראה כמרחף באוויר.

טיפול
-----

יש להשקות את הקוקדמה באופן קבוע. לפי שיטה אחת יש להרגיש את משקל הקוקדמה מעת לעת וכאשר חשים שהכדור קל יש לטבול אותו במים. הצמחים המתאימים ביותר להכנת קוקדמה הם כאלה הדורשים חצי צל עד צל מלא, מכיוון שסביר להניח כי אור שמש ישיר ישרוף ובסופו של דבר ישנה את גוון הקוקדמה לחום.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קוקדמה** |

* אתר למנויים בלבד דני בר-און, תחי הקוקדמה: בישראל צומח טרנד לוהט בתחום המיקרו־גינון, באתר הארץ, 19 בינואר 2022

הערות שוליים
------------

1. ↑  הכנת קוקדמה DIY KokedamasLove

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007403826905171
* LCCN: sh2017000349

 |